Vaset (nomas)
Vaset nomas (egip.: wAst), Diospolio nomas (gr. ὁ Διοσπολίτης νομός, lot. Nomos Diospolites) – Senovės Egipto (nuo III tūkst. pr. m. e.), 30 m. pr. m. e.-307 m. ir Egipto provincijos administracinis teritorinis vienetas, priklausęs Aukštutiniam Egiptui ir žymėtas numeriu 4. Jo pavadinimas buvo užrašomas simboliu skeptras, dėl to jis dar vadinamas Skeptro nomu. Sostinės (niwt) keletą kartų keitėsi. Jomis buvo Junu (Ptolemėjų laikų Hermontis), Tėbai (kitaip Vaset, Ptolemėjų laikų Diospolis). Kiti svarbūs miestai buvo Per-Hator, Džereti ir Madu. Nomas buvo abipus pagrindinės Nilo upės vagos, toje vietoje, kur upė staigiai pasisuka į rytus, ir apėmė dalį dabartinės Kenos muchafazos ir Luksoro muchafazą. Piečiau buvo Necheno (3), ryčiau - Nedžerui (5) nomai.